Diari Oficial de la Generalitat Valenciana


Sumari del DOGV 4266, del 07-06-2002 (2002/6075)

ORDE de 31 de maig de 2002, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims per a la campanya 2002-2003 de les ajudes per a la realització de les activitats dels subprogrames II, III, IV, V i VI del Programa de Millora de la Qualitat de la Producció d'Oli d'Oliva a Espanya corresponent a la Comunitat Valenciana, regulades per mitjà de l'Orde de 7 de setembre de 2001.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4266

Data del DOGV
:   07-06-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/6075


Data del document
:   31-05-2002

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * ajuda pública
    * programa d'actuació
    * qualitat del producte
    * oleïcultura
    * suport econòmic

ORDE de 31 de maig de 2002, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims per a la campanya 2002-2003 de les ajudes per a la realització de les activitats dels subprogrames II, III, IV, V i VI del Programa de Millora de la Qualitat de la Producció d'Oli d'Oliva a Espanya corresponent a la Comunitat Valenciana, regulades per mitjà de l'Orde de 7 de setembre de 2001. [2002/M6075]
  
En l'Orde de 7 de setembre de 2001, de la Conselleria d'Agricultura, Pesca i Alimentació, s'establien ajudes per a la realització de les activitats dels subprogrames II, III, IV, V i VI del Programa de Millora de la Qualitat de la Producció d'Oli d'Oliva a Espanya corresponent a la Comunitat Valenciana.
  
En el Reglament (CE) 528/1999, de la Comissió, de 10 de març, pel qual s'establixen les mesures destinades a millorar la qualitat de la producció oleícola, s'establix el conjunt d'accions que poden ser empreses pels estats membres amb la finalitat de millorar la qualitat de la producció d'oli d'oliva i el seu impacte en el medi ambient, així com la necessitat que s'integren en un programa que n'aborde totes o algunes. Estes accions són finançades pel FEGA, amb aportacions dels estats membres. Cada any, la comissió fixa els límits de finançament que corresponen a cada estat membre i s'elabora un programa en cada estat membre que conté les actuacions que cal desenvolupar durant la campanya. El Ministeri d'Agricultura, Pesca i Alimentació ha aprovat, per mitjà de l'Orde APA/909/2002, de 17 d'abril de 2002 (BOE de 25 d'abril), el programa corresponent a la campanya 2002-2003, on s'establix el finançament del programa i la gestió, el control i el pagament del pressupost.
  
En l'article 47.11 del Text Refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigix que en les bases reguladores de la concessió de subvencions s'indique la línia o les línies de subvencions que les financen i l'import global màxim que s'hi destina. Estos aspectes depenen de la llei anual de pressuposts vigent, en estos moments la Llei 10/2001, de 27 de desembre, de Pressuposts de la Generalitat Valenciana per a l'exercici 2002, a la vista de la qual ha de complir-se aquella determinació respecte de les ajudes aprovades amb anterioritat i amb bases reguladores en vigor.
  
Per les raons exposades, vista la proposta del director de l'Institut Valencià de Qualitat Agroalimentària, en l'exercici de les funcions que tinc atribuïdes,
  
ORDENE
  
Article únic
  
Per a la campanya 2002/2003, els imports màxims, d'acord amb l'Orde APA909/2002, de 17 d'abril de 2002 (BOE de 25 d'abril), seran els següents:
  
Subprograma II: no n'hi ha finançament.
  
Subprograma III: 73.022,97 euros, dels quals es destinen 12.020,24 euros a l'assistència tècnica a almàsseres (màxim 600 euros per almàssera), 12.020,24 euros al suport tecnicoeconòmic per al diagnòstic i la implantació de sistemes de qualitat industrial i/o mediambiental (màxim 6.010,12 euros per almàssera) i 48.982,49 euros al diagnòstic i seguiment de la implantació de sistemes de APPCC en les almàsseres (màxim 1.510 euros per almàssera per al diagnòstic i 305 euros per almàssera per al seguiment).
  
Subprograma IV: 3.050,61 euros. Dins del subprograma IV.2 Posada en marxa d'instal·lacions d'aprofitament de subproductes.
  
Subprograma V: per a activitats de formació: 108.182,18 euros amb un límit de 30 euros per alumne i hora.
  
Subprograma VI: 96.624,28 euros amb un límit de 12.000 euros per unitat de control (instal·lació), 9.000 euros per sala de tast i laboratori (gestió i manteniment) i 6.210 euros per sala de tasts (informatització). No hi ha finançament per a instal·lació de laboratoris i sales de tast ni per a la gestió d'unitats de control.
  
En el cas que les sol·licituds aprovades en les activitats d'un subprograma no cobrisquen la totalitat del pressupost disponible, es podran utilitzar els diners sobrants per a atendre sol·licituds d'altres activitats dins del subprograma. En el cas que les sol·licituds aprovades en un subprograma no cobrisquen la totalitat del pressupost disponible, es podran utilitzar els diners sobrants per a atendre sol·licituds d'un altre subprograma.
  
Les quantitats anteriors procedixen de les línies pressupostàries següents:
  
T4730 per a totes les activitats, tret de la instal·lació i informatització de laboratoris fisicoquímics, organolèptics i unitats de control, i T4731 per a estes activitats. Ambdues línies són del programa 12.41.60.896.69, Ordenació i garantia agrària en el marc de la PAC.
  
Disposició addicional
  
Es faculta el director de l'Institut Valencià de Qualitat Agroalimentària, com a coordinador general de la Conselleria d'Agricultura, Pesca i Alimentació per al Programa Nacional de Qualitat de l'Oli d'Oliva, perquè dicte les instruccions oportunes per a la correcta aplicació de la present orde.
  
Disposició final
  
Esta orde entrarà en vigor el sendemà de la publicació en el Diari Oficial de la Generalitat Valenciana.
  
València, 31 de maig de 2002
  
La consellera d'Agricultura, Pesca i Alimentació,